Die volgende is al keer op keer aan Neelsie gesê: As jy nie stem nie, mag jy nie kla nie.
Kom ons maak vir 'n oomblik asof daardie stelling enige logika bevat. Sou ek dan ook nie kommentaar kon lewer oor sekere aspekte van die sirkus nie?
Gelukkig maak die redenasie net so min sin soos: As jy nie stem nie, gaan jou stem vir die regerende party.
Daar is met groot opgewondenheid verkondig dat die VF+ se naam heelbo aan die stembrief pryk. Hierdie opgewondenheid laat my net wonder of ons mense nie in 'n groter klugspul vasgevang is wat hulle besef, of as wat ek ooit gedink het dit is nie.
Wat beteken dit vir jou as party as jou naam heelbo staan? Die redenasies wat ek die afgelope tyd gehoor het som dit as volg op: Daar gaan duisende dom stemmers wees wat 'n kruisie trek by die naam heelbo aan die lys.
Nou goed dan. Die vraag wat dan soos 'n tennisbal tussen twee rakette, wat my ore is, oor en oor by my verbyflits is: Hoe op dees aarde kan jy aan 'n verkiesing deelneem waar jou stem presies dieselfde gewig dra as hierdie "dom" stemmers s'n?
Dankbaar is nie 'n sterk genoeg woord om myself mee uit te druk dat ek nie deelneem aan hierdie sirkus nie.
'n Kraswoord sal egter meer gepas wees om my groot dankbaarheid uit te spreek.
Selfs 'n regte sirkus kan 'n paar dinge gaan leer by hierdie sirkusagtige bestel se belaglike verkiesings.
Ek word gereeld gevra hoekom ons mense nie kan stem in die verkiesing en dan ook kan deelneem aan die buite-parlementêre opsie wat die VVK tot stand gebring het nie. Die antwoord hierop is dat jy kan. Die vraag wat op die antwoord volg is ook belangrik. Hoe dien jy twee here?
Vir my is dit 'n persoonlike keuse, ek kan nie myself met hierdie bestel se verkiesings vereenselwig nie, daarom dat ek eerder al my gewig by die VVK en Volksraad ingooi. Ek het dus 'n kant van die draad gekies en ek bly daar. As jy egter voel dat jy wil en moet stem in die OVK se verkiesing, het jy die volste reg om daardie opsie uit te voer, maar gaan registreer dan ook by die VVK.
Doen jou huiswerk en neem vandag nog die regte besluite vir jou nageslag. Die VVK se webadres is www.vvk.co.za
DuP du Plessis March 20, 2014 at 11:07 am
Op 'n ander Webblad het ek op 'n lang beleidsdokument van die Front Nasionaal afgekom en met belangstelling begin lees. Die slotparagraaf vorm die volgende gevolgtrekking:
"Soos elke denkende Afrikaner reeds besef, is ons tyd in Suid-Afrika besig om uit te loop. Die aggressie van die radikale elemente in ons land styg by die dag; dít erken selfs wêreldvreemde liberaliste wat die ANC tot dusvêr as die wonderkuur vir alle politieke probleme gesien het. Die rand en die staatskas sal van hier af aan toenemend verrinneweer word. Daar heers reeds groot armoede en werkloosheid onder Afrikaners."
"Front Nasionaal se beleid is die enigste rasionele antwoord op die bestaanskrisis wat ons in die gesig staar."
"Kan ons op u steun reken?"
Ek probeer nie negatief wees nie, maar my eerlike siening hieroor is die volgende:
Elke "denkende Afrikaner" kan sien dat die hoop wat hulle al vir 20 jaar op die NP, AVF, VF, VF+, AEB, DP, DA ens. gekoester het, geen belowende vrugte gelewer het nie. Met die registrasie van 'Front Nasionaal' as nuwe politieke party in die NSA, ruik baie Afrikaners nou 'n vars briesie tussen al die vrot reuke van die bestaande 104 jaar oue politieke bedeling van die Eenheidstaat.
Natuurlik sal die FN die "denkende Afrikaner" opgewonde maak, want hulle kan sien dat hul "tyd in Suid-Afrika besig is om uit te loop." Natuurlik sal die indrukwekkende lys van doelstellings in die FN se 'Missie-stelling' elke "denkende Afrikaner" se patriotisme streel.
Ongelukkig is die "denkende Afrikaners" steeds vasgevang in die maalkolk van die Westminster stelsel waar party-politiek hul enigste anker is, en om eenmaal elke 5 jaar te kan stem, bied die opwinding waarmee hul patriotisme bietjie aangevuur kan word. Ongelukkig kon die meeste "denkende Afrikaners" nog nie die denksprong maak om raak te sien dat hierdie stelsel ontwerp is om presies net dit aan die vasgevangde party-politieke prooi te bied, sodat die stemgeregtigde massa gemanipuleer en verdeel kan word, sodat die NWo oor almal kan heers.
Ek voorsien egter dat vir die volgende 10 jaar, sal die bakleiery tussen die FN, VF+ en die DA, almal egter so besig hou dat hulle weer nie sal agterkom "ons tyd in Suid-Afrika is besig om uit te loop" nie, en dat die indrukwekkende 'Missie-stelling' slegs haalbaar sou kon wees, as 'n massiewe spanpoging met baie geld gerugsteun was, wat ongelukkig nie deel van die Geldmag se plan is nie.
Ek neem aan dat die volgende vrae dan gestel sal word: "Nou watter alternatief bied die Boerevolk dan aan die 'denkende Afrikaners'?" Of: "Watse alternatief is daar dan vir die Westminster-Stelsel?" Of: "Hoe kan ons ontsnap van hierdie 'vrot reuke' en manipulasie van die Party-politiek?"
Die antwoorde is eenvoudig:
Vergeet die Eenheidstaat van Suid-Afrika – dit moet opgebreek word in onafhanklike volkstate vir elke inheemse volk, die Boerevolk ingesluit.
Vergeet die Eenheidsnasies – net soos wat die sg. geintegreerde Reenboognasie nooit kan funksioneer nie, net so kon die saamgevoegde Afrikaner-nasie ook nie as 'n eenheid funksioneer nie.
Vergeet Partypolitiek – Die houvas wat die NWo oor jou het is gesetel in daardie verdelende faktor.
Raak ontslae van al jou huisgode – Vandag is hierdie volk aan meer dinge verslaaf en ken hulle rugbyreëls beter as die politieke spel. Vryheid is 'n deurleefde alles omvattende stryd op elke faset van jou lewe, elke dag; Party-politiek is 'n spel wat slegs vereis dat jy vir 5 jaar niks doen en dan een kruisie trek. (Dankie Flerrie).
Nog 'n huisgod – verwyder enige erkennings aan die vyand, sy 666-vlag, sy Oom-Kosie lied, sy naamsveranderings van die Boerevolk se plekname, sy strukture waarmee hy elke volkseie instansie vervang het.
Verdryf Mamon – As jou lewe ingestel is op geldmaak, vergeet dan van vryheid want dan is jy jou eie slaaf.
Glo in die God van Abraham, Isak en Jakob soos aan ons in Sy heilige Skrif openbaar, niks anders nie, geen doktrines, leerstellings, belydenisskrifte of ander mens-uitgedinkte plaasvervangers nie.(Dankie, Transvaal burger.)
Keer terug en onderhou jou Geloftes – Deur die groot dade wat ons Vader aan die Boerevolk se voorgeslag bewys het, aan ons nageslag te bly verberg, moet ons maar verwag dat ons vryheid ook verberg sal bly.
Ek kan aan nog antwoorde dink, maar as ons nie eers vir hierdie paar kans sien nie, kan ons die res ook maar eers vergeet.
Kordaat Neelsie March 20, 2014 at 12:29 pm
Dit is uitstekend opgesom! Baie dankie.
Joffre Papenfus March 20, 2014 at 3:06 pm
Louter twak: al verwerp ek die grondwet en nuwe bestel vir die onderdrukkings-meganisme wat dit is, is die owerheid steeds gebonde aan sy PLIG om orde en regverdigheid te handhaaf.
(Dat die plig versuim word is 'n ander gesprek)
Natuurlik mag ek weier om in hulle verkiesing te stem, MAAR ook kla: solank ek my algemene plig teenoor die owerheid nakom mag ek kla!
En natuurlik verander nie selfs 20 of 200 jaar die feit dat hierdie bestel onwettig daargestel is nie!
Transvaal Burger March 21, 2014 at 3:34 pm
Joffre Papenfus, ek neem nie deel nie, ek kla nie, ek sê en … ek wag, vir die dag, … wat kom.
Transvaal Burger March 21, 2014 at 3:42 pm
Joffre Papenfus, jy is ook reg oor die onwettigheid van die regime. Met die 1992 referendum het Frikkie die witmense belowe dat alvorens daar daadwerklik na finale besluite oorgegaan sal word, sal daar nog 'n referendum vir die witmense wees. Die referendum het nooit plaasgevind nie. Die land is toe direk op 'n skinkbord aan die anc oorhandig … saam met die witman se kop.
En dan is daar nog witmense wie deelneem/wil deelneem aan hierdie onwettige bestel. Belaglik en verraad teenoor die witman.
Staatkundiges hier onder ons kan dalk kommentaar lewer hieroor.
Deon March 21, 2014 at 3:43 pm
Laertrek in voorkeurgebiede, eie instellings, gelofte, sesessie.
Transvaal Burger March 22, 2014 at 11:21 am
Deon, ek het bedoel:
Kommentaar lewer oor die onwettigheid van die regime.
Deon March 22, 2014 at 4:49 pm
TB die huidige regime is onwettig. Maar die 1994-verkiesing en uitslag is 'wettig' verklaar deur oud Regter Johan Kriegler namens die NP, AB, VM, PFP-DP, NWO, VN, Vatikaan, Kodesa, Oorgansraad, RSA Generale Korps wie gekapituleer het, en elke NP/DP stemmer. Toe hy uigevra is oor al die veelvuldige ongeruimdhede, te veel stemme op sekere lokale en verdwene stemme op andere, het hy gereageer dat 'n mens nie kan kuis bly as jy in 'n bordeel werk nie. Sederdien het al die wereld lande die Regime as gewettig aanvaar. Weens verjaring (Niks doen deur die eertyde regering) is appel te laat. Veel meer van belang is die besluit nou in die hande van die Beskikker oor die grense en lotgevalle van alle nasies en volke!